RESOLUCIÓN do 22 de xullo de 2020, da Secretaría Xeral para o Deporte, pola que se publica a relación das solicitudes desestimadas e inadmitidas e a baremación provisional das solicitudes admitidas, presentadas ao abeiro da Resolución do 3 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/07/2020

Antecedentes de feito.
Primeiro. Con data do 22 de xaneiro (DOG nº 14) publicouse a Resolución do 3 de xaneiro de 2020, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A). O prazo de presentación das solicitudes rematou o 24 de febreiro.
Segundo. Con data do 15 de xuño publícase a Resolución do 5 de xuño de 2020, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes en motivo de inadmisión e as solicitudes admitidas, presentadas ao abeiro da Resolución do 3 de xaneiro de 2020, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A). Unha vez rematado o período para formular reclamacións, emendar erros e a falta de documentación, o órgano instrutor deu traslado á Comisión de Valoración para os efectos de proceder á valoración das solicitudes conforme os criterios establecidos nas bases da convocatoria.
Terceiro. Con data do 16 de xullo tivo lugar a Comisión de Valoración, que emite o seu informe cunha relación das solicitudes presentadas ordenadas por orde de prelación de maior a menor puntuación en aplicación dos criterios de baremación establecidos na base 13ª.
Fundamentos de dereito.
Primeiro. De conformidade co disposto na base 10ª, a Subdirección Xeral de Plans e Programas será o órgano competente para a instrución do procedemento e elevará proposta de resolución, conforme todo o actuado, á persoa titular da Secretaría Xeral para o Deporte.
Segundo. De conformidade co disposto na base 14.3, o órgano instrutor, á vista do expediente e do informe do órgano avaliador, formulará proposta de resolución provisional. Esta resolución notificarase aos interesados, que disporán dun prazo de dez (10) días para presentar alegacións.
Terceiro. Por tratarse dun procedemento de concorrencia competitiva, e de conformidade co establecido no artigo 45.1.a) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos que a notificación individualizada. Esta publicación tamén se realizará na páxina web da Secretaría Xeral para o Deporte.
Tendo en conta estes antecedentes,
Primeiro. Á vista do expediente e do informe do órgano avaliador, aprobar a proposta de resolución provisional, relacionando as entidades desestimadas e inadmitidas e as entidades admitidas obxecto de valoración.
Segundo. Publicar a relación das entidades desestimadas e inadmitidas. Tal relación recóllese no anexo I desta resolución, ordenada alfabeticamente.
Terceiro. Publicar a relación das entidades deportivas admitidas e baremadas. Tal relación recóllese no anexo II desta resolución, indicando o nome da entidade, NIF, puntuación, investimento e importe da subvención que correspondería, de ser o caso. A concesión definitiva da subvención estará supeditada ao límite de crédito orzamentario dispoñible e á posterior resolución de concesión por parte da persoa titular da Secretaría Xeral para o Deporte.
Cuarto. Estas listaxes publicaranse no Diario Oficial de Galicia e exporanse tamén na páxina web http://deporte.xunta.gal/.
Quinto. Os interesados disporán dun prazo de dez (10) días hábiles, contados desde o día seguinte ao da publicación desta resolución no Diario Oficial de Galicia, para formular alegacións.
Santiago de Compostela, 22 de xullo de 2020
Motivo:
a) Federacións deportivas.
b) Clubs e agrupacións deportivas.
a) Clubs deportivos, sociedades anónimas deportivas e seccións deportivas:
b) Federacións deportivas galegas: